ฟินันซ่าแนะลงทุนสั้นรอดอกเบี้ยขยับ
บลจ.ฟินันซ่า เปิดขายกองทุนตราสารหนี้รอบใหม่ 6 เดือนผลตอบแทน 3.42% ต่อปี แนะลงทุนสั้น รอทิศทางดอกเบี้ย
2 พ.ค. 2555

บลจ.ฟินันซ่า เปิดขายกองทุนตราสารหนี้รอบใหม่ 6 เดือนผลตอบแทน 3.42% ต่อปี แนะลงทุนสั้น รอทิศทางดอกเบี้ย
ฃนายธีรพันธุ์ จิตตาลาน  กรรมการบริหารและประธานเจ้าหน้าที่บริหารบริษัทหลักทรัพย์จัดการกองทุน (บลจ.) ฟินันซ่า กล่าวว่า กองทุนเปิดฟินันซ่าตราสารหนี้พลัส โรล โอเวอร์ 6เดือน2 (FAM FIPR6M2) เปิดเสนอขายครั้งแรก (ไอพีโอ) ตั้งแต่วันที่ 26 เม.ย.ที่ผ่านมาจนถึง 8 พ.ค.2555 ประมาณการผลตอบแทน 3.42% ต่อปี  ลงทุนขั้นต่ำเพียง 2,000 บาท  โดยนักลงทุนสามารถซื้อกองทุนผ่านระบบอินเตอร์เนต skype  ได้ที่ศูนย์บริการเคทีซี ทัช 14 สาขา 
กองทุนจะลงทุนในเงินฝากธนาคารต่างประเทศ สกุลเงิน USD หรือ CNY  กับธนาคาร BOC, Macao หรือธนาคาร CIMB Niaga, Indonesia (Baa3) หรือเงินฝากสกุลเงิน AED ธนาคาร Abu Dhabi Commercial Bank, UAE (F1), ตั๋วเงินหรือเงินฝากธนาคารพาณิชย์ในประเทศ, เงินฝาก AED ธนาคาร Union National Bank, UAE(P-1), ตราสารหนี้ ธนาคารเกียรตินาคิน หรือ  (EMTN) Banco Bradessco,Brazil (BBB), ตราสารหนี้ ,ตั๋วแลกเงินหรือหุ้นกู้บริษัทเอกชนที่อยู่ในอันดับที่สามารถลงทุนได้และตั๋วเงินคลังหรือพันธบัตรธนาคารแห่งประเทศไทย
“คาดจากนโยบายรัฐบาลในการขึ้นค่าแรงขั้นต่ำและความกดดันจากราคาน้ำมันและราคาอาหาร จะทำให้ต้นทุนในการผลิตภาคเอกชนเพิ่มขึ้นอย่างหลีกเลี่ยงไม่ได้  ซึ่งจะส่งผลกระทบให้อัตราเงินเฟ้อเร่งตัวอย่างต่อเนื่อง  คาดธนาคารแห่งประเทศไทยจะพิจารณาปรับขึ้นอัตราดอกเบี้ยนโยบายในปลายปี 2555  ดังนั้นยังคงแนะนำนักลงทุนให้ลงทุนในระยะสั้น เพื่อรอรับการปรับตัวของอัตราดอกเบี้ย”นายธีรพันธุ์ กล่าว